Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: évét végzõ tanuló is, aki a közoktatásról szóló 1993. évi LXXIX. törvény 30. §-ának
Paragraph Index: 1906

23. Helyi közforgalmú közlekedés normatív támogatása Elõirányzat: 14 840,0 millió forint Igényelheti az az önkormányzat, amely a 2005. év egészében helyi közforgalmú közlekedést lebonyolító gazdálkodó szervezetet illetve költségvetési szervet tart fenn, a jogszabályokban elõírt esetekben a helyi közforgalmú közlekedés lebonyolítására a közszolgáltatási szerzõdést az önkormányzati, állami és egyéb szolgáltatókkal megkötötte, vagy a tevékenység gyakorlásának jogát koncessziós szerzõdésben idõlegesen átengedte (a továbbiakban: helyi közlekedés). A támogatás az önkormányzatok között a 2004. évben ténylegesen teljesített férõhelykilométer arányában kerül elosztásra, figyelembe véve az egyes közlekedési üzemágazatok, illetve településkategóriák súlyozott 2004. évi üzemi szintû fajlagos ráfordításait is. A támogatás igénylésénél az önkormányzat – képviselõ-testületi határozattal alátámasztva – nyilatkozik, hogy a helyi közlekedés ellátásához 2005-ben milyen összegû saját forrás átadásával járul hozzá. A központi támogatás összege ezt az önkormányzati saját forrást nem haladhatja meg. A támogatás igénylésének, döntési rendjének, folyósításának, felhasználásának és elszámolásának részletes szabályairól a gazdasági és közlekedési miniszter, valamint a belügyminiszter – a pénzügyminiszterrel egyetértésben – 2005. január 31-éig együttes rendeletet ad ki.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes